OzLabs/hebrew-wiki-articles huggingface dataset:
רמבלר קלאסיק

רמבלר קלאסיק (באנגלית: Rambler Classic) היא מכונית משפחתית גדולה מתוצרת יצרנית הרכב האמריקאית אמריקן מוטורס ("American Motors Corporation" ) אשר יוצרה בין השנים 1961–1966 בארצות הברית.
בנוסף דגמי "רמבלר קלאסיק" יוצרו בארצות הבאות: במקסיקו יוצר על ידי Vehículos Automotores Mexicanos , בקנדה יוצר על ידי חברת הבת Brampton Assembly (AMC) , בארגנטינה יוצר על ידי IKA (Industrias Kaiser Argentina ), בקוסטה ריקה יוצר על ידי Purdy Motor, בבלגיה יוצר על ידי Vilvoorde Renault Factory בבעלות יצרן הרכב הצרפתי רנו, באוסטרליה יוצר על ידי Australian Motor Industries, בניו זילנד יוצר על ידי CMI (Automotive industry in New Zealand ), וברפובליקת הפיליפינים יוצר על ידי Luzon Machineries.

==דורות "רמבלר קלאסיק"==
===דור ראשון===
* יוצר בין השנים 1961–1962.
* תצורות: 2 דלתות סדאן, 4 דלתות סדאן, 4 דלתות סטיישן.
* מנועים: 6 צילינדרים, V8 צילינדרים.
* מנוע הנעה אחורית.
* רמות גימור: "Deluxe", "Super", "Custom" (שנת 1961).

===דור שני===
* יוצר בין השנים 1963–1964.
* תצורות: 2 דלתות סדאו, 2 דלתות הרדטופ (שנת 1964), 4 דלתות סדאן, 5 דלתות סטיישן.
* מנועים: 6 צילינדרים, V8 צילינדרים.
* מנוע הנעה אחורית.
* ארצות ייצור: ארצות הברית, קנדה, אוסטרליה, ניו זילנד, ארגנטינה, בלגיה.

===דור שלישי===
* יוצר בין השנים 1965–1966.
* תצורות: 2 דלתות סדאן, 4 דלתות סדאן, 2 דלתות הרדטופ, 2 דלתות קבריולה 4 דלתות סטיישן.
* מנועים: 6 צילינדרים, V8 צילינדרים.
* מנוע הנעה אחורית.

== תמונות ==
<gallery mode="packed" heights="80"; gallery caption=>
קובץ: 1965 AMC Rambler Classic 770 (29403247581).jpg| "רמבלר קלאסיק 770", 2 דלתות, שנת 1965
קובץ:1962 Rambler Classic Custom 4-door sedan blue 2015 AMO meet 2of4.jpg | "רמבלר קלאסיק", שנת 1962
קובץ:1964 Rambler 660 (17009294919).jpg | "רמבלר קלאסיק 660", שנת 1964 (ניו זילנד)
קובץ:1964 AMC Rambler Classic (14294827830).jpg | "רמבלר קלאסיק", שנת 1964
קובץ:1965 Rambler Classic convertible brown Rockville Show 2015 4of5.jpg | "רמבלר קלאסיק", שנת 1965 - קבריולה
קובץ:1965 AMC Rambler 770 Convertible (36895811720).jpg | "רמבלר קלאסיק 770", שנת 1965 - קבריולה
קובץ:1965 Rambler Classic 770 convertible-white.jpg | "רמבלר קלאסיק 770", שנת 1965 - קבריולה
קובץ:1965 Rambler Classic 770 4-door white umr.jpg | "רמבלר קלאסיק 770", שנת 1965
קובץ:1961 Rambler Classic Super Cross Country (14626115337).jpg | "רמבלר קלאסיק" שנת 1961 - סטיישן
קובץ:1964 Rambler Classic 770 wagon-green Ann-s.jpg | "רמבלר קלאסיק 770", שנת 1964 - סטיישן
קובץ:1963 Rambler Orleans Steering Wheel.jpg | "רמבלר קלאסיק" שנת 1963 - מבט לתא הנהג ולוח מחוונים
קובץ:DSC 5609 (10473977966).jpg | "רמבלר קלאסיק" (אוסטרליה)
</gallery>

==ראו גם==
* AMC Pacer
* AMC מטאדור
* AMC ראבל

== קישורים חיצוניים ==

* 

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1961
קטגוריה:מכוניות אמריקאיות
קטגוריה:כלי רכב המיוצרים במקסיקו
קטגוריה:כלי רכב המיוצרים בקנדה
קטגוריה:כלי רכב המיוצרים בארגנטינה
קטגוריה:כלי רכב המיוצרים באוסטרליה
קטגוריה:כלי רכב המיוצרים בבלגיה
קטגוריה:כלי רכב המיוצרים בניו זילנד
קטגוריה:כלי רכב המיוצרים בפיליפינים
קטגוריה:כלי רכב המורכבים בקוסטה ריקה
קטגוריה:רכבי אמריקן מוטורס
קרל האסלינגר

קרל האסלינגר (בגרמנית: Karl Hasslinger; 11 ביוני 1816 – 26 בדצמבר 1868) היה מוציא לאור, פסנתרן ומלחין אוסטרי מהתקופה הרומנטית. ידוע כממשיך דרכו של אביו – טוביאס האסלינגר.

== ביוגרפיה ==
בנם של קרוליין והמו"ל טוביאס האסלינגר. למד תחילה בארבעה שיעורים בגימנסיה האקדמית בווינה, ואז קיבל הכשרה מוזיקלית. קיבל שיעורי פסנתר אצל קארל צ'רני, ולמד הלחנה אצל איגנץ פון זייפריד. הופיע בפעם הראשונה בפומבי כשהיה בן 18.

ב-1843, לאחר מות אביו בשנת 1842, תפס עם אמו בעלות על מניות חברת ההוצאה לאור שניהל, ושינה את שמה לשם: קרל האסלינגר קוונדם טוביאס. באותה שנה, נפתחה החנות מחדש בקוהלמרקט (כתובת היום: גראבן 19, וינה) והייתה מפורסמת. לאחר פטירת אמו, הוא היה הבעלים היחיד של החברה, והצליח מאוד. הוא פרסם בעיקר את יצירותיהם של האחים יוהאן, אדוארד, יוזף שטראוס וגם יצירות של המלחין קארל מייקל. בשיתוף פעולה עם צייר הדיוקנאות יוסף קריהובר, הוא צייר את הדיוקנאות של המלחינים הללו. קרל האסלינגר היה פעיל גם בהווי החברתי. הוא ארגן קונצרטים שונים במסעדות ובאולמות קונצרטים. לאחר מחלה שפקדה אותו בשנת 1859, הוא היה יכול לנגן רק ביד ימין גם זאת בצורה מתונה. לאחר מותו, אשתו ג'וזפין, המשיכה לנהל את ההוצאה לאור עד שנמכרה למו"ל הגרמני רוברט אמיל לינאו ב-9 בדצמבר 1875.

קרל האסלינגר נפטר בשנת 1868 ונקבר בבית העלמין במצלינסדורף שבווינה.

== יצירותיו ==
קרל האסלינגר הותיר אחריו כמה מאות יצירות, כולל מוזיקה לפסנתר ומוזיקה קאמרית; שירים, מקהלות, מוזיקה דתית, מוזיקת ריקודים (ואלסים, פולקות וכו') ומארשים וינאיים.
* סונטה לצ'לו, אופ. 39. פרסום ראשון: 1846. מקצבים: אלגרו נלהב, אנדנטה. הקדשה: "מסייה לה קומה פרנץ ברונשוויק דה קורומפה". ייתכן שפרנץ ברונשוויק דה קורומפה (1777–1849), היה בנה הראשון ויורשו של הרוזנת ג'וזפין ברונסוויק והיצירה הוקדשה לו. כלי נגינה: צ'לו, פסנתר.
* הקבצן מריאלטו, אופ. 124. תאריך הוצאה לאור: 1868. מוציא לאור: קרל האסלינגר. כלי נגינה: פסנתר. הולחן בווינה. לברית לודוויג פוגלאר (1819–1889). שפה: גרמנית. הקדשה: לוועדה של עמותת נסוולדר.
* פנטזיה לקרן ופסנתר, אופ. 117. פרסום ראשון: 1864 על ידי קרל האסלינגר. הולחן בווינה. הקדשה: לפרופסור וילהלם קליינקה.
* דאס ליד פון דר גלוק, אופ. 42. לברית פרידריך שילר (1759–1805). שפה: גרמנית. הקדשה: לג'אקומו מאיירבר (1791–1864). בהשתתפות סולנים, מקהלה ותזמורת.
* ריטר טוגנבורג, אופ. 112. ליבריט: פרידריך שילר, שפה גרמנית. פרסום ראשון: 1861 על ידי קרל האסלינגר. פורסם מחדש על ידי רוברט אמיל לינאו בשנת 1875.
* פנטזיה על 'סוס הברונזה', אופ. 5. פרסום ראשון: 1836. מוציא לאור: טוביאס האסלינגר. תאריך הלחנה: 1835. כלי נגינה: פסנתר סולו.
* הפנטום, אופ. 38. פרסום ראשון: 1846. מוציא לאור: טוביאס האסלינגר. כלי נגינה: פסנתר סולו. יצא לאור בווינה. הקדשה: להקטור ברליוז. (1803–1869).
* נוקטורן ושרצו, אופ. 33. 2 חלקים: לֵילִית. אנדנטינו (רה מז'ור) ושרצו. אלגרו ברילנטה (מינור). פרסום ראשון 1842– וינה: על ידי טוביאס האסלינגר. הקדשה: לקארל צ'רני (1791–1857) כלי נגינה: פסנתר.
* תפילה, אופ. 84. כותרת הקדשה לפרנץ יוזף הראשון: "לזכר הצלתו המאושרת של האב הוד מלכותו של הקיסר האדיב ביותר שלנו, פרנץ יוזף א." פרסום ראשון: 1853. כלי נגינה: פסנתר סולו. הקדשה: לפרנץ יוזף הראשון.
* נושא מגוון בלילה אופ. 31. תאריך הוצאה לאור: 1842. מוציא לאור: טוביאס האסלינגר.

== קישורים חיצוניים ==

* מידע על קארל האסלינגר באתר IMSLP. (שם מופיעה גם תמונתו)

==הערות שוליים==

קטגוריה:מלחינים אוסטרים
קטגוריה:ילידי 1816
קטגוריה:נפטרים ב-1868
שיר זוארץ

שיר זוארץ (נולדה ב-23 במאי 1999) היא זמרת-יוצרת ושחקנית ישראלית.

==ביוגרפיה==
זוארץ נולדה בפתח תקווה, לה אחות-תאומה ושני אחים צעירים. אביה הוא איש העסקים ויו"ר ההתאחדות לכדורגל בישראל, משה "שינו" זוארץ.

== קריירה ==
בשנת 2017 הוציאה לאור את סינגל הבכורה שלה, "סתם ככה". בהמשך, יצא השיר "ילד". באותה שנה הוציאה את השיר "רק שנינו". בשנת 2019 יצא השיר "לנשום" שכתבה והלחינה לצד תמיר חיטמן.

בשנת 2020 הוציאה את השיר "כמה שאוהב". כן, שיחקה בעונה השלישית והאחרונה של סדרת הנוער "התחנה" בערוץ KIDZ בתפקיד אלה, אחותו החורגת של נימי.

באותה שנה החלה לשחק גם בסדרת הנוער "זיגי" בערוץ TeenNick בתפקיד תמוז ושרה בו את שיר הנושא "או ש" ביחד עם שירה לוי. בנוסף, השתתפה לראשונה במופע "הפסטיגל" באותו התפקיד לצד חבריה לסדרה עומר חזן, שירה לוי, קווין רובין, אמיתי הרמן ואנה זק.

בשנת 2023 הוציאה את השיר "בלי נדר" כקליפ וסינגל. השיר נכתב יחד עם גיא דאן, אביב פרץ ודרור מזרחי. באותה שנה הובילה בשיתוף פעולה עם אביב גפן את הקליפ לשיר "מקיאה את היופי" שעוסק בהפרעות אכילה.

בעקבות מתקפת הפתע על ישראל ב-7 באוקטובר 2023 הוציאה בנובמבר של אותה שנה את השיר "[https://www.youtube.com/watch?v=bQ6JqhrUNP0 אני פה לבד]" לזכרם של מאיה ביטון ז"ל ואלירן מזרחי ז"ל שנרצחו בטבח הפסטיבל נובה.

ב-3 ביוני 2024 הוציאה לאור את הסינגל "הנסיך שלי" שהגיע למקום ה-19 במצעד העברי השבועי של מדיה פורסט.<ref></ref>

==סינגלים==

==פילמוגרפיה==
===טלוויזיה===
{| class="wikitable
!שנה
!סדרה
!תפקיד
!ערוץ
!כותבים
!במאים
!הערות
|-
|2019–2020
|התחנה
|אלה
|KIDS לצופי HOT
|שחר סגל ואורן יעקובי
|אמיל בן שמעון
|עונה 3 בלבד
|-
|2020–2023
|זיגי
|תמוז
|TeeNick לצופי HOT
|שחר סגל ואורן יעקבי
|אמיל בן שמעון, יריב הורוביץ
|תפקיד ראשי; חמש עונות
|}
===מופעים===
{| class="wikitable
!שנה
!מופע
!אורך
|-
|2020
|my פסטיגל
|122 דקות
|}
== מועמדויות לפרסים ==
{| class="wikitable"
!שנה
!פרס
!קטגוריה
!פרויקט
!תוצאה
|-
!2022
!פרסי נבחרי השנה של פרוגי
|שחקנית ראשית בסדרת נוער
|זיגי
|
|}

==קישורים חיצוניים==

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות השרות בעברית
זוארץ
קטגוריה:שחקניות ישראליות
קטגוריה:שחקנים ישראלים
קטגוריה:תאומים ישראלים
קטגוריה:ישראליות שנולדו ב-2000
קטגוריה:ישראלים שנולדו ב-2000
אוטו ריינהולד ייקובי

אוטו ריינהולד ייקובי (בגרמנית: Otto Reinhold Jacobi; 27 בפברואר 1812 – 8 בפברואר 1901) היה אמן גרמני-קנדי. הוא קשור לבית הספר לציור בדיסלדורף.

== ביוגרפיה ועבודה ==
יליד 1830 קניגסברג, למד ייקובי בברלין באקדמיה המלכותית לאמנויות. לאחר מכן למד באקדמיה לאמנות בדיסלדורף אצל יוהאן וילהלם שירמר. כצייר נוף וז'אנר עבד בנסאו ובקנדה. בשנת 1837 מונה לצייר החצר לדוכסית נסאו בוויסבאדן. באותן שנים העביר ייקובי את לודוויג קנאוס הצעיר את שיעוריו הראשונים בציור שמן והמליץ לו ללמוד אצל קרל פרדיננד זון באקדמיה לאמנות בדיסלדורף. עבודתו הייתה ידועה באירופה והוא קיבל הכנסות רבות מתמלוגים.

החלטתו של ייקובי להגר לקנדה נראית פתאומית לאור הצלחתו באירופה. בעת ביקורו בניו יורק בשנת 1860, הוצעה לו עבודה לצייר את מפלי שוויניגן כמתנה לנסיך מוויילס בהמשך השנה. במקום לחזור לאירופה לאחר השלמת הציור, התיישב במונטריאול שם בילה את עשר השנים הבאות.<ref name=":0"></ref> יכול להיות שחייו הפכו קשים מדי או פשוט שהיו הזדמנויות גדולות יותר עבור ילדיו בצפון אמריקה. בזמן שהוא המשיך לשלוח ציורים למכירה חזרה לאירופה, הוא ומשפחתו נשארו בצפון אמריקה.<ref name=":1"></ref>

במונטריאול צייר ייקובי נופים, לימד באופן פרטי ועבד אצל נוטמן ופרזר. שלא כמו הנוף הביתי של חוות וכפרים שנראו ביצירתו של קורנליוס קריגהוף או תיאור יישובים ופעילויות הילידים על ידי פול קיין, ייקובי צייר מפלים ויערות. קומפוזיציותיו מתארות את השממה כמקום רומנטי והרואי, זוהר באור פנימי.<ref name=":0" />

הוא צייר בשמנים, לפעמים על קנבס גדול. או שהוא היה מצייר בצבעי מים, לעיתים קרובות תמונות קטנות. בין אם הציור היה גדול ובין אם הוא היה קטן, הוא השיג תחושה של נשגבות, אולי עם נגיעה מסוימת של עגמומיות רומנטית.

ההשגים של ייקובי היו ניכרים במהלך חייו. הוא היה צייר מיומן שהכיר היטב את שוק היעד שלו ותמך בעצמו במכירת עבודתו. עבודתו בצפון אמריקה הייתה לעיתים קרובות במיקומים ספציפיים, וצוינה בנקודות יופי שניתן היה לצופיו לזהותן. הוא טרח על מנת לוודא שהם מדויקים על ידי שימוש בתצלומי מקור של המקומות בזמן שעבד בסטודיו שלו. עבודתו המאוחרת יותר הייתה אידיאלית ופחות ספציפית, ונשענה על הערעור הגלום בתיאורי המפלים ועלוות הסתיו.<ref name=":1" />
אוטו ייקובי, סתו קנדי
הוא לא היה האמן היחיד שנמשך מאירופה להזדמנויות החדשות שנמצאו כשהערים בצפון אמריקה החלו לבנות מוסדות תרבות משלהן. ויליאם רפאל ואדולף ווגט עבדו באותה תקופה גם במונטריאול. שלושת האמנים הללו תיארו כולם את הנוף הקנדי, מבשרים במובן מסוים את עבודת קבוצת השבעה. ציוריהם השפיעו על הקמת בית הספר 'לומניסטי' הקנדי שכלל את לושיוס ריצ'רד אובראיין.

ממונטריאול עבר ייקובי לפילדלפיה ואחר כך לטורונטו, לאחר שהוזמן להצטרף לחברת האמנים באונטריו בשנת 1876.<ref name=":0" /> הוא נשאר פעיל בכל שלוש הערים, וחילק את זמנו ביניהן במשך חמש עשרה השנים הבאות.

תקופה קצרה ייקובי היה מורה במכללה לאמנות ועיצוב באונטריו, האוניברסיטה הגדולה והוותיקה ביותר לאמנות ועיצוב בקנדה. עבודותיו הוצגו באיגוד האמנות השנתי של מונטריאול (החל משנת 1880) ובאקדמיה המלכותית לאמנויות הקנדיות, שם הפך לנשיא בשנת 1890.

הוא נפטר בארדוק, דקוטה הצפונית.

==קישורים חיצוניים==

== הערות שוליים ==

קטגוריה:ציירים גרמנים
קטגוריה:ציירים קנדים
קטגוריה:גרמנים שנולדו ב-1812
קטגוריה:גרמנים שנפטרו ב-1901
ארטיום נוביקוב

ארטם אדוארדוביץ' נוביקוב (בקירגיזית: Артём Эдуардович Новиков; נולד ב-13 בינואר 1987) הוא מדינאי קירגיזי ממוצא רוסי המכהן כראש הממשלה בפועל מאז 14 בנובמבר 2020, במקומו של סאדיר ג'פארוב שהתמודד בבחירות לנשיאות בינואר 2021.<ref></ref><ref></ref>

== ראשית חייו ==
הוא נולד ב-13 בינואר 1987 בעיר פרונזה, בירת הרפובליקה הקירגיזית. בשנת 2007 סיים תואר בכלכלה במכון המכני של לנינגרד (כיום האוניברסיטה הטכנית הממלכתית הבלטית).

== קריירה ==
לאחר התפרקות ברית המועצות חי ברוסיה. לאחר שחזר לקירגיזסטן בשנת 2008, היה מתמחה ומתרגם במחלקה למדיניות השקעות במשרד לפיתוח כלכלי וסחר ברפובליקה הקירגיזית ואז הוא הפך למומחה הראשי של המחלקה למדיניות השקעות במשרד לפיתוח כלכלי וסחר.

בשנים 2011–2012 היה נוביקוב יועצו של ראש הממשלה אומורבק בבאנוב ובשנים 2014–2015 היה יועצו של ראש הממשלה דז'ומארט אוטורבייב. במאי 2017 הוא מונה לראש המחלקה לניתוח פיננסי וכלכלי ופיקוח על פיתוח בלשכת נשיא הרפובליקה הקירגיזית.

בשנים 2017–2018 כיהן נוביקוב כשר הכלכלה ובינואר 2020 מונה ליועצו של ראש הממשלה מוחמדקאלי אבילגזייב, אז יועצו של קובאטבק בורונוב, שהחליף אותו. ב-14 באוקטובר הוא מונה לסגן ראש הממשלה הראשון וכיהן כחלק מהממשלה הזמנית שהוקמה לאחר ההפגנות באותו חודש.<ref>[https://kaktus.media/doc/370314_artem_novikov_nachnet_ychit_kyrgyzskiy_iazyk._gosydarstvo_vydelilo_sredstva.html Артем Новиков начнет учить кыргызский язык. Государство выделило средства]</ref> לאחר השעיית סמכויותיו הרשמיות של ראש הממשלה סאדיר ג'אפרוב ב-14 בנובמבר 2020, בשל השתתפותו בבחירות לנשיאות שתוכננו בינואר 2021, הפך נוביקוב לממלא מקום ראש הממשלה של קירגיזסטן.

== חיים אישיים ==
הוא רוסי אתני והרוסי האתני החמישי שכיהן כראש ממשלה בקירגיזסטן. בפברואר 2018 הקצתה הממשלה לנוביקוב 36,000 סומים לקורס בן שלושה חודשים בשפה הקירגיזית.<ref>https://kaktus.media/doc/370314_artem_novikov_nachnet_ychit_kyrgyzskiy_iazyk._gosydarstvo_vydelilo_sredstva.html</ref> נוביקוב עצמו הצהיר כי מכיוון שרוסית היא שפה ממלכתית רשמית, אין לו שום סיבה ללמוד קירגיזית.<ref>https://www.gezitter.org/interviews/67675_artem_novikov_ministr_ekonomiki_ya_byi_obuchilsya_i_na_svoi_sredstva/</ref> בנוסף לרוסית, הוא דובר אנגלית וגרמנית.

== קישורים חיצוניים ==
* [http://www.gov.kg/ ממשלת קירגיזסטן]
* [http://kenesh.kg/ הפרלמנט של קירגיזסטן]

== הערות שוליים ==

קטגוריה:ראשי ממשלת קירגיזסטן
קטגוריה:פוליטיקאים קירגיזים
קטגוריה:פוליטיקאים רוסים
קטגוריה:ילידי 1987
קטגוריה:קירגיזים שנולדו במאה ה-20
גייל קים

גייל קים אירוויין (באנגלית: Gail Kim Irvine; נולדה ב-20 בפברואר 1977) היא מתאבקת עבר קנדית, המופיעה בארגון ההיאבקות Impact Wrestling, שבו היא מתפקדת כמפיקה. בארגון ההיאבקות Impact Wrestling היא מחזיקה בשיא ההחזקות באלופת הנוקאאוטס של TNA עם שבע זכיות. כמו כן, היא מוכרת בשל שתי תקופותיה בארגון ההיאבקות World Wrestling Entertainment (WWE), שבו היא זכתה באליפות הנשים של ה-WWE כבר בקרב הבכורה שלה.

קים החלה את קריירת ההיאבקות שלה בארגוני ההיאבקות העצמאיים בקנדה, לפני שחתמה ב-WWE בשנת 2002. היא הפכה לדיווה הראשונה בתולדות הארגון, שזוכה באליפות כבר בקרב הבכורה שלה. לאחר ששוחררה מחוזהה בשנת 2004, היא הצטרפה לארגון היאבקות TNA בספטמבר 2005. בארגון זה, היא הפכה למלווה לזירה של הצמד America's Most Wanted (כריס האריס וג'יימס סטורם). לאחר פירוק הקבוצה, קים פצחה בקריירת יחידים, ואף הפכה לאלופת הנוקאאוטס הראשונה של TNA באוקטובר 2007. היא עזבה את TNA באוגוסט 2008 וכעבור שלושה חודשים היא שבה ל-WWE, שם נשארה עד שנת 2011. בשנת 2012, מגזין ההיאבקות Pro Wrestling Illustrated דירג אותה כמתאבקת הטובה בעולם. בשנת 2016, היא הוכנסה להיכל התהילה של TNA.

==חיים אישיים==

קים החלה לימודי תואר ראשון בקינסיולוגיה מטעם אוניברסיטת טורונטו, אך בשלב מסוים עברה לאוניברסיטת ריירסון, בה סיימה תואר ראשון במדעי התזונה.

ב-11 במאי 2012, קים נישאה לשף, רוברט אירוויין. ב-10 באוקטובר 2017, קים הודיעה שהיא הפכה לתושבת קבע באמריקה.

==אליפויות והישגים==
אלופת הנוקאאוטס של TNA]]
* הישגים בארגון ההיאבקות Apocalypse Wrestling Federation
** דיוות השנה (2001)
* הישגים בארגון ההיאבקות Association Biterroise de Catch – ABC
** אליפות הנשים של ABC (פעם אחת)
* הישגים במגזין The Baltimore Sun
** אשת השנה (2007)
* הישגים בארגון ההיאבקות Funkin' Conservatory – FC
** אליפות הנשים של FC (פעם אחת)
* הישגים בארגון ההיאבקות Cauliflower Alley Club
** פרס אשת ההיאבקות (2015)
* הישגים בארגון ההיאבקות Imperial Wrestling Revolution – IWR
** אליפות דיאמונד של IWR (פעם אחת)
* הישגים במגזין ההיאבקות Pro Wrestling Illustrated – PWI
** PWI דירג אותה במקום ה-1 מתוך 50 המתאבקות הטובות ביותר לשנת 2012
* הישגים בארגון ההיאבקות Total Nonstop Action – TNA
** אליפות הנוקאאוטס של TNA (7 פעמים)
** אליפות זוגות הנוקאאוטס של TNA (פעם אחת) <small> – עם מדיסון ריין</small>
** נוקאאוט השנה (2007)
** קרב גונטלט על הזהב (2007, 2016 – אליפות הנוקאאוטס של TNA)
** מלכת הנוקאאוטס (2013)
** גביע העולם של TNA (2015) <small> – עם ג'ף הארדי, גאנר, רוקסטאר ספוד, דייבי ריצ'רדס וקרייזי סטיב</small>
** היכל התהילה של TNA (2016)
* הישגים בארגון ההיאבקות World Wrestling Entertainment – WWE
** אליפות הנשים של ה-WWE (פעם אחת)

==קישורים חיצוניים==

* 

קטגוריה:מתאבקות מקצועניות קנדיות
קטגוריה:מתאבקות ה-WWE
קטגוריה:מתאבקות Impact Wrestling
קטגוריה:בוגרי האוניברסיטה המטרופולינית של טורונטו
קטגוריה:קנדיות שנולדו ב-1977
קטגוריה:קנדים שנולדו ב-1977
קופקבנה (סרט)

קופקבנה (בצרפתית: Copacabana) הוא סרט צרפתי משנת 2010.

== עלילה ==
באבו היא אישה קלת דעת, חסרת עבודה ואחריות כלשהי, החיה בעולם משלה. לאחר שהיא מבינה שבתה אזמרלדה מתביישת בה ואף אינה מזמינה אותה לחתונתה, היא מחליטה לשנות את דרכיה. תחילה היא הולכת לראיון עבודה בחנות שוקולד, אך כיוון שהיא מאחרת לראיון, מודיעה לה מנהלת החנות כי הראיון כבר אינו רלוונטי כי האיחור מעיד על כך שלא תוכל לסמוך עליה כעובדת. בתגובה, מבצעת באבו הרס בחנות ומפילה צנצנות שוקולד מהמדף על הרצפה.

אחרי כן היא מוצאת עבודה במכירת נדל"ן ובעקבות העבודה היא עוברת לבלגיה. היא אף נחשבת לעובדת מצטיינת ביחס לעובדים האחרים, דבר הגורם לעמיתיה לעבודה לסלוד ממנה. באותו זמן היא מתיידדת עם זוג צעיר שאין להם היכן לגור ואף מזמינה אותם לבוא ולישון באחת הדירות שבאחריותה לשם מכירה. לאחר שהדבר מתברר, היא מפוטרת מעבודתה. הסרט מסתיים בחתונתה של אזמרלדה.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2010
AMC מטאדור

AMC מטאדור (באנגלית: AMC Matador, קרוי גם: Rambler Matador (דגמי ייצוא) היא מכונית סלון מתוצרת יצרנית הרכב האמריקאית אמריקן מוטורס ("American Motors Corporation" ) אשר יוצרה בין השנים 1970–1978 בארצות הברית
בנוסף דגמי "AMC מטאדור" יוצרו בארצות הבאות: במקסיקו יוצר על ידי Vehículos Automotores Mexicanos , בקוסטה ריקה יוצר על ידי Purdy Motor ובאוסטרליה יוצר על ידי Australian Motor Industries.

==דורות "AMC מטאדור"==
===דור ראשון===
* 5-4 מושבים.
* יוצר בין השנים 1971–1973.
* תצורות: 2 דלתות הרדטופ, 4 דלתות סדאן, 4 דלתות + חלק תחתון של דלת אחורית נפתח סטיישן.
* מנועים: 6 צילינדרים, V8 צילינדרים.
* מנוע הנעה אחורית.

===דור שני===
* יוצר בין השנים 1974–1978.
* תצורות: 4 דלתות סדאו, 2 דלתות הרדטופ-קופה, 4 דלתות סטיישן + חלק תחתון של דלת אחורית נפתח.
* מנועים: 6 צילינדרים, V8 צילינדרים.
* מנוע הנעה אחורית.
* דגמי יוקרה אישיים : דגם "Oleg Cassini", דגם "Barcelona".

== גלריה ==
<gallery mode="packed" heights="80">
קובץ:1975 AMC Matador base sedan in Fawn Beige at 2015 AACA Eastern Regional Fall Meet 1of4.jpg | דגם "AMC מטאדור", שנת 1975
קובץ:1972 Rambler Matador (23972706294).jpg | דגם "AMC מטאדור", שנת 1972 (אוסטרליה)
קובץ:1976 AMC Matador coupe cocoa fl-fr.jpg | דגם "AMC מטאדור", שנת 1976 - קופה
קובץ:1975 AMC Matador - Flickr - dave 7.jpg | דגם "AMC מטאדור", שנת 1975 - קופה
קובץ:1975 AMC Matador Brougham Oleg Cassini Edition (28273675215).jpg | דגם "AMC מטאדור" שנת 1975 - הרדטופ קופה סדרה "Brougham Oleg Cassini"
קובץ:1974 AMC Matador X coupe in blue with white top-rear.jpg | דגם "AMC מטאדור", שנת 1974 - קופה דגם "XOlegCassini"
קובץ:1975 AMC Matador sedan blue i.jpg | דגם "AMC מטאדור", דגם 4 דלתות סדאן שנת 1975 - מבט לתא הנהג ולוח מחוונים
קובץ:1976 AMC Matador Brougham (12625805994).jpg | דגם "AMC מטאדור", שנת 1976
קובץ:1973 AMC Matador station wagon at 2015 Macungie show 2of5.jpg | דגם "AMC מטאדור" שנת 1973 - סטיישן
קובץ:1972 AMC Matador.jpg | דגם "AMC מטאדור", שנת 1972 - סטיישן
</gallery>

==ראו גם==
* AMC Pacer
* רמבלר קלאסיק

== קישורים חיצוניים ==

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1970
קטגוריה:מכוניות אמריקאיות
קטגוריה:כלי רכב המיוצרים במקסיקו
קטגוריה:כלי רכב המיוצרים באוסטרליה
קטגוריה:כלי רכב המורכבים בקוסטה ריקה
מטאדור
מיתלונד

הנמלים האפורים (באנגלית: Grey Havens, Mithlund, ידועים גם בשם מיתלונד), הייתה עיר נמל עלפית אשר הופיעה בספרי טולקין במפרץ לון בממלכת העלפים לינדון בארץ התיכונה.

==תיאורם==
בגלל חשיבותם התרבותית והרוחנית לעלפים, הפכו הנמלים האפורים עם הזמן להתנחלות העלפים הראשונה מערבית להרי האובך לפני ייסוד ארגיון ומאוחר יותר, ריבנדל. גם לאחר מותו של גיל-גלד בדגור דגורלד ועזיבתם של העלפים את הארץ התיכונה, נותרו הנמלים האפורים מוקד חשוב ופעיל בחלק הצפוני של הארץ התיכונה.

למרות היותם נמל מרכזי, לאורך השנים תמיד התקיימה בהם אוכלוסייה דלילה, כמו ריבנדל וצפון-מזרח יעראפל.

==היסטוריה==
===העידן השני===

הנמלים האפורים הוקמו בראשית העידן השני על ידי העלפים ששרדו את חורבן בלריאנד, אלו שבחרו להישאר על הארץ התיכונה לאחר מלחמת החרון.

הנומנורים ביקרו בהם לעיתים קרובות. למשל, בשנת 1700 לעידן השני שלח טר-מינסטיר צי גדול מנומנור לנמלים כדי לסייע במלחמה נגד סאורון.

הם היו גם כן אחד ממוקדי המסחר החשובים בין האוניות ששטו הלוך וחזור בין אמן לארץ התיכונה לפני שזו הוצאה אל מחוץ למעגלי העולם באקלבת.

===העידן השלישי===
בשנת 1000 לעידן השלישי, האיסטרי מגיעים לארץ התיכונה, ובבואם נתן קירדן את טבעת האש של העלפים נריה לגנדלף, ביודעו את טבעו האמיתי של גנדלף כיוון שצפה בהם בבואם.

לאחר תבוסתו של סאורון והכתרתו של אלסר כמלך גונדור והאדין, גנדלף, גלדריאל, אלרונד ורבים מהעלפים שישבו בארץ התיכונה מאז העידן הראשון, יוצאים לולינור דרך הנמלים האפורים. נושאי הטבעות בילבו בגינס ופרודו בגינס ליוו אותם לולינור. כעבור שנים, סמוויז גמג'י עשה גם כן, כיוון שגם הוא נשא בעול הטבעת (גם אם לזמן קצר).

==הערות שוליים==

קטגוריה:שר הטבעות: מקומות
קטגוריה:ממלכות הארץ התיכונה
קטגוריה:ערים ויישובים בארץ התיכונה
ארסן לופן (סדרת טלוויזיה, 1971)

ארסן לופן (בצרפתית: Arsène Lupin) היא סדרת טלוויזיה צרפתית שהופקה יחד עם תחנות טלוויזיה צרפתיות, גרמניות, קנדיות, בלגיות, הולנדיות, שווייצריות, איטלקיות ואוסטריות. הסדרה מבוססת באופן רופף על הרומנים של מוריס לבלאן אודות ארסן לופן.

== עלילה ==
ארסן לופן ג'נטלמן מושלם שמעולם לא מתכעס. הוא תמיד רגוע, כי כל מה שהיה יכול להפריע לו בחיי היומיום מטופל על ידי המשרת שלו. לא הועמד ספק כיצד הגיע לעצמאותו הכלכלית, אם כי לעיתים נרמז בדיסקרטיות שהוא פושע מקצועי. מלבד הצלת עלמות במצוקה לופן מטפל בעבריינים (אחרים) ומתחרה בשנינותם ובאינטליגנציה שלהם. או שהוא גונב ציורים מאנשים עשירים שנחשבים לפושעי צווארון לבן, או שהוא פועל כבלש. עם זאת, כשהוא מותקף, הוא מסוגל להגן על עצמו ללא מאמץ תוך שימוש בשיטות ג'ו ג'וטסו אלגנטיות.

== שחקנים ==
* ז'ורז' דסקריירס בתפקיד ארסן לופן
* איבון בושאר בתפקיד גרוגנאר
* רוג'ר קארל בתפקיד גארשר
* אנרי וירלוג'ו בתפקיד הרלוק שולמס

== קישורים חיצוניים ==

קטגוריה:ארסן לופן
קטגוריה:סדרות דרמה היסטוריות
קטגוריה:סדרות טלוויזיה איטלקיות
קטגוריה:סדרות טלוויזיה צרפתיות
טומיריס (סרט)

טומיריס הוא סרט עלילתי קזחי משנת 2019 בבימויו של אקאן סטאייב, המספר את סיפורה של טומיריס ומלך פרס כורש הגדול. הקרנת הבכורה של הסרט התקיימה בנור-סולטן בקזחסטן ב-25 בספטמבר 2019.<ref></ref>

== תקציר עלילה ==
הסרט מבוסס על סיפורו של הרודוטוס על מותו של המלך הפרסי כורש הגדול במהלך המלחמה עם מסג'טה, בפיקוד המלכה טומיריס.
== שחקנים ==
* אלמירה טורשין - טומיריס
* אייז'ן לי - סרדנה
* גסן מסעוד - סיירוס
* בריק אייצנוב - קורטון
* אדיל אחמטוב - ארגון
* ארקבולן דיירוב - חאראספ
* עזמאת סטיבלדי - קוואז

אלמירה טורשין, פסיכולוגית, נבחרה מבין 15 אלף איש לגלם את טומיריס. היא למדה שיעורים מקצועיים ברכיבה על סוסים, ירי בחץ וקשת ולמדה גם להשתמש בחרבות ובסכינים.<ref></ref>

== הפקה ==
הסרט הוזמן על ידי משרד התרבות והספורט. את הרעיון של סרט על המלכה טומיריס העלתה בתו של הנשיא, אלייה נזרבייבה.<ref></ref> הצילומים החלו בדצמבר 2017 וסצנות צולמו באזורים שונים בקזחסטן. גיבורי הסרט מדברים בשפה הטורקית העתיקה ואילו הגיבורים הפרסיים מדברים פרסית חדשה בסרט, למרות העובדה שהיסטוריונים מודרניים רואים במסג'טה עם איראני נודד.<ref name="Antony Karasulas">Karasulas, Antony. Mounted Archers Of The Steppe 600 BC-AD 1300 (Elite). Osprey Publishing, 2004, , p. 7.</ref><ref name="rome's enemies">Wilcox, Peter. Rome's Enemies: Parthians and Sassanids. Osprey Publishing, 1986, , p. 9.</ref>

== הפצה ==
הסרט יצא לאקרנים בקזחסטן ב-1 באוקטובר 2019. זכויות ההפצה של הסרט נמכרו להפצה לאיטליה, צרפת, ספרד, יפן, המזרח התיכון, דרום קוריאה, סינגפור, רומניה, טורקיה, ארצות הברית ולחבר המדינות.<ref></ref>

== ביקורות ==
הסרט קיבל ביקורות מעורבות. הסיבה לכך היא ככל הנראה כי גרסתו של הרודוטוס לאירועים אינה מקובלת בדרך כלל על ידי היסטוריונים וחוקרים, ובניגוד לסרט, מסג'טה אינם נחשבים עם טורקי, אלא אנשים דוברי פרסית. ביקורת הגיעה גם מהציבור הקזחי וגם מהאיראנים.<ref></ref>

כמה משקיפים טענו שהסרט נועד לעלות את הפופופולריות של דריגה נזרבייבה, בתו של מנהיג קזחסטן לשעבר נורסולטאן נזרבייב, כדי שהיא תוכל להתמודד לנשיאות בעתיד.<ref></ref>

הסרט זכה בפרס הגדול של נובו ז'אנר בפסטיבל L'Étrange בצרפת בשנת 2020.<ref></ref>

== קישורים חיצוניים ==
* 
* [https://youtu.be/arOyKXnmuWY קדימון הסרט]
== הערות שוליים ==

קטגוריה:סרטי 2019
קטגוריה:סרטים קזחיים
קטגוריה:סרטי דרמה היסטורית
מיטיב לפסיכולוגיה חיובית ומדע האושר

מיטיב לפסיכולוגיה חיובית ומדע האושר, נוסד בשנת 2010 כמרכז יישומי ומחקרי לקידום תפקוד אנושי מיטבי של יחידים וקבוצות בחברה הישראלית וברחבי העולם, במסגרת בית הספר לפסיכולוגיה ב. המרכז פועל להטמעת פסיכולוגיה חיובית במערכות חינוך בישראל ומחוצה לה. 

== הקמת מכון המחקר ==
המרכז הוקם על ידי טל בן שחר, מריו מיקולינסר, ענת שושני (חברת סגל במרכז הבינתחומי) ואריאל קור. עד יוני 2021 שימש כמנכ"ל המרכז עו"ד ערן דוידי.

== עבודת המרכז במערכת החינוך הישראלית ==
בשנים האחרונות ביצע מרכז מיטיב התערבויות בבתי ספר ובגני ילדים ברחבי הארץ. המרכז עוסק בהטמעת פסיכולוגיה חיובית במערכות חינוך בישראל ומחוצה לה.

המרכז עוסק בהכשרת צוותי חינוך וביצירת שינויים בתהליכי ההוראה והלמידה בבתי הספר. בנוסף המורים מצוידים בתוכניות ייעודיות, הממוקדות בחיזוק הדימוי העצמי, מיומנויות חברתיות ורגשיות, תחושת אחריות ונחישות בהשגת מטרות, מוטיבציה ומסוגלות בלמידה ושיפור הישגים לימודיים.

עבודת המרכז מתבססת על מחקרים האמורים לסייע בהעלאת הרווחה הנפשית של האדם. תוכניות ההתערבות במערכת החינוך מפנה זמן ומשאבים לעיסוק במשמעות העשייה החינוכית, ומתמקדות בחשיבה על התפתחותם הרגשית של ילדים. התוכניות תורגמו לאנגלית, ספרדית וערבית ומופעלות במערכות חינוך ברחבי העולם.

=== בתי ספר ===
* תוכניות ההתערבות בבתי הספר מתמקדות ברווחה הנפשית של הצוותים החינוכיים ושל התלמידים. 

=== 'מורים מובילים' - בשיתוף מכללת לוינסקי לחינוך ===
* מהלך "מורים מובילים מחוללי שינוי" הוא מהלך ארצי של משרד החינוך הישראלי, שמטרתו לאתר ולהכשיר מורים שישמשו מובילי קהילות לומדות בבתי הספר שלהם. 

=== גני ילדים ===
* תוכנית מיטיב לילדי הגן, מדגישה את העצמת דימויו העצמי של הילד ומערכות היחסים החיוביות שלו עם הזולת, ערוצים מרכזיים לקידום רווחתו הנפשית בגיל הרך. 

=== תוכנית מיטיב להורים ===
* זוהי תוכנית משלימה לתוכניות מיטיב במערכת החינוך. התוכנית נועדה לחשוף את הורי הילדים והמתבגרים לתוכניות מיטיב בבתי הספר.

== קישורים חיצוניים ==
* [https://maytiv.idc.ac.il/ אתר האינטרנט הרשמי] של מרכז מיטיב
* קרי רובינשטיין, [https://www.yediot.co.il/articles/0,7340,L-5775508,00.html?fbclid=IwAR1oj5gTkvUiXytqIA2aZAu3xQMUD4JYQCl7JI8LpEdcKE6TFzgEMEQHnl4 מנהלים צריכים קודם כל להקשיב], במוסף ממון - [https://www.yediot.co.il/ ידיעות אחרונות], 03 באוגוסט 2020
* אלה יגנה, ראובן מן, [https://omny.fm/shows/geula/52 פרופ' ענת שושני בשיחה עם גאולה אבן], באתר [https://www.kan.org.il/ כאן 11], 30 בספטמבר 2020
* שירה קדרי-עובדיה, [https://www.haaretz.co.il/news/education/.premium-MAGAZINE-1.9238414?utm_source=smartfocus&utm_medium=email&utm_content=www.haaretz.co.il/news/education/.premium-MAGAZINE-1.9238414&utm_campaign=שירה+קדרי-עובדיה&utm_term=20201021-12:02&writerAlerts=true מחקר חדש מגלה מה השיעור שצריכים ללמוד המורים למתמטיקה], באתר [https://www.haaretz.co.il/ הארץ], 21 באוקטובר 2020
* ד"ר מיכל פז שמעוני, [https://www.globes.co.il/news/article.aspx?did=1001346723 בניגוד לאינטואיציה: לרגשות שליליים תפקיד חשוב בהרחבת האושר שלנו], באתר [https://www.globes.co.il/ גלובס], 23 באוקטובר 2020

__לחיפוש__
קטגוריה:אוניברסיטת רייכמן
קטגוריה:פסיכולוגיה חיובית
כל היצורים גדולים כקטנים (סדרת טלוויזיה, 2020)

כל היצורים גדולים כקטנים היא סדרת טלוויזיה משנת 2020 המבוססת על ספרים אודות וטרינר מיורקשייר, שנכתב על ידי אלף וייט בשם העט ג'יימס הריוט. העונה הראשונה, המורכבת משישה פרקים ופרק חג מולד מיוחד, צולמה בסימן 50 שנה לפרסום הספר הראשון בסדרה.<ref></ref> הסדרה הוקרנה בבריטניה בערוץ 5 ב-1 בספטמבר 2020 ובארצות הברית ברשת PBS כחלק מ-Masterpiece Classic ב-10 בינואר 2021.

== תקציר עלילה ==
הסדרה סובבת סביב שלישיית מנתחים וטרינרים העובדים ביורקשייר דיילס. זיגפריד פרנון (שמתואר כ"אקסצנטרי") שוכר את ג'יימס הריוט למרפאה הווטרינרית שלו בבית סקלדייל. מלבד זיגפריד וג'יימס, יש את אחיו הצעיר של זיגפריד, טריסטן, וגברת הול, עוזרת הבית בבית סקלדייל והעלילה מגוללת את קורותיהם.<ref></ref>

== שחקנים ==
* ניקולס ראלף בתפקיד ג'יימס הריוט, וטרינר<ref name="News"></ref>
* סמואל וסט בתפקיד זיגפריד פרנון, מנתח וטרינרי ובעל בית סקלדייל
* אנה מאדלי בתפקיד גברת הול, עוזרת בית של בית סקלדייל
* קאלום וודהאוס בתפקיד טריסטן פרנון, אחיו הצעיר של זיגפריד
* רייצ'ל שנטון בתפקיד הלן אלדרסון, בת חקלאית ומושא אהבתו של ג'יימס<ref></ref>
* דיאנה ריג בתפקיד גברת פומפרי, הבעלים האמידים של הפקינז טריקי וו
* מתיו לואיס בתפקיד יו הולטון, בעל קרקעות עשיר שמתחרה בג'יימס על חיבתה של הלן<ref></ref>
* נייג'ל הייברס כגנרל רנסום, מנהל מסלול מרוצים מקומי<ref></ref>

== הפקה ==
הסדרה, שצולמה ביורקשייר, מופקת על ידי Playground Entertainment עבור ערוץ 5 בבריטניה ורשת PBS בארצות הברית.<ref></ref> הסדרה של ה-BBC ששודרה בשנים 1978 עד 1990 צולמה בעיקר בחלק הצפוני של הדיילס (וונסלידייל וסוואלדייל) ואילו הסדרה החדשה צולמה דרומה יותר בפארק הלאומי (סביב נידרדייל).<ref></ref><ref></ref><ref></ref>

עונה ראשונה בת שישה פרקים וספיישל לחג המולד צולמו בשנת 2019 וגם בתחילת 2020.<ref></ref> היא חודשה לעונה שנייה.<ref name="White"></ref>

== קישורים חיצוניים ==
* 

==הערות שוליים==

קטגוריה:תוכניות טבע
קטגוריה:סדרות טלוויזיה בריטיות שעלו לשידור בשנות ה-2020
קטגוריה:יורקשייר
קטגוריה:סדרות טלוויזיה בריטיות
אנג'לו יאנק

אנג'לו יאנק (בגרמנית: Angelo Jank; 30 באוקטובר 1868 – 9 באוקטובר 1940) היה צייר בעלי חיים גרמני, מאייר וחבר הזצסיון במינכן. הוא התמחה בסצינות עם סוסים ורוכבים.<ref>Richard Braungart: Angelo Jank – München. In: Deutsche Kunst und Dekoration, Bd. 29, Okt. 1911–März 1912, S. 30–44. (בגרמנית)</ref>

== ביוגרפיה ==
לאחר שסיים את לימודיו בגמנסיה בשנת 1888, למד באקדמיה לאמנויות יפות בין השנים 1891–1896 אצל לודוויג פון לפץ ופאול הקר והציג יחד עם כמה חברות אמנות בארמון הזכוכית. בשנת 1898 הוא הופיע לראשונה עם חברי הזצסיון במינכן.

בין השנים 1899 עד 1907 היה מורה באקדמיה לנשים של התאחדות האמנים במינכן. לאחר מכן מונה לפרופסור באקדמיה לאמנויות יפות, במקומו של וילהלם פון דיץ . בשנת 1922, לאחר פרישתו של היינריך פון ציגל, ירש אותו יאנק כפרופסור לציור בעלי חיים. מאוחר יותר הוא נבחר ליו"ר הראשון של "אגודת האמנים החזותיים" ועמד בראש תערוכותיהם בגלספלאסט.

במשך שנים רבות הוא הועסק גם כמאייר במגזינים "יוגנד" וגם היה מדריך באקדמיה לאמנויות יפות, שם בין היתר לימד את קרל גטרמן הצעיר.

הוא היה נשוי לברונית אנה פון תונגן, ממשפחת אצילים ותיקה, שחלק מחבריה הסתבכו במפלגה הנאצית. בתו נישאה לברון ברטרם ריידסל צו אייזנבך. ילד נוסף היה בנם הנס יאנק (אשתו הייתה מרתה, לבית לארסון), שבתו אנג'לה נישאה לנסיך אלברכט מאוטינגן-שפילברג.

מרומן שהיה לו עם הציירת מארי שניר נולד בן בשם קלאוס. מאוחר יותר חתמה שניר על נישואי נוחות עם פרנץ מארק כדי לספק לגיטימציה לילד.<ref>Brigitte Salmen, Maria Marc. Leben und Lebenswerk, from: Maria Marc im Kreis des "Blauen Reiter" (exhibition catalog), Schloßmuseum Murnau, 2004 (בגרמנית)</ref>

בנוסף לציורים, הוא צייר ציורי קיר ב"יוסטיזפלסט" וסצנות מההיסטוריה בבניין הרייכסטאג בברלין. בין תלמידיו הידועים ביותר היו לואי גרל, ארמה בוסי, נינה ארבור, פרנץ קסבר סטאל, הנריק גוטליב, קאטה לאסן, קרל רבוס ואדולף ציגלר.

עבודתו הייתה גם חלק מאירוע הציור בתחרות האמנות באולימפיאדת הקיץ של 1936.<ref></ref>

== גלריה ==
<gallery mode="packed" heights="170">
File:Angelo Jank - Pferderennen.jpg
File:Angelo Jank Der Wanderzirkus 1906.jpg
File:Jank-Post.jpg
File:Angelo Jank - Meeting - 1913.jpg
File:Angelo Jank - Jugend Nr. 36, 1904.jpg
File:Angelo Jank - Jugend Nr. 32, 1897.jpg
File:Angelo Jank - Jugend Nr. 01, 1898.jpg
File:Angelo Jank - Jugend Nr. 19, 1897.jpg
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:מאיירים גרמנים
קטגוריה:גרמנים שנולדו ב-1868
קטגוריה:גרמנים שנפטרו ב-1940
Rockin' in Rhythm

"Rockin' in Rhythm" הוא סטנדרט ג'אז אינסטרומנטלי, שבוצע על ידי דיוק אלינגטון והקרדיט עליו ניתן לאלינגטון, הארי קארני ואירווינג מילס.<ref></ref> הוא הוקלט לראשונה בינואר 1931 במועדון הכותנה.

מאוחר יותר עיבד אלינגטון את המנגינה כחלק מ-Kinda Dukish שהופיע באלבומו "Piano in the Background" מ-1960.

Rockin' in Rhythm היה אחת המנגינות שהופיעו בסדרת הטלוויזיה BBC הבלש הזמר ב-1986 מאת דניס פוטר.

== גרסאות ==
* אלה פיצג'רלד ב"אלה פיצג'רלד שרה את ספר השירים של דיוק אלינגטון"
* אלה פיצג'רלד ב-Fine and Mellow
* סאני קריס
* Weather Report, Night Passage (album)
* הקלטה של צ'רלי בארנט מ-19 ביוני 1940, כפי שהושמעה ב-KCEA.org 30/04/2014
* ריצ'רד תומפסון, Strict Tempo!
* הארי ג'יימס ב"הארי ג'יימס. . . היום" (MGM E-3848, 1960)
* כוכבי סווינגוויל (טאפט ג'ורדן, הילטון ג'פרסון, אל סירס) מנגנים Rockin' in Rhythm (סווינגוויל, 1960)

==קישורים חיצוניים==

== הערות שוליים ==

קטגוריה:שירי 1931
קטגוריה:שירים באנגלית
קטגוריה:שירי ג'אז
אמנון לב

אמנון לב (3 במרץ 1930 - 22 במרץ 2017) היה קצין צה"ל ששירת בחיל החימוש. בעל עיטור העוז על פועלו במלחמת יום הכיפורים.

==ביוגרפיה==
לב נולד בביתניה וגדל בכפר ויתקין, בנם של יהודית ויצחק לב ממייסדי המושב. ב-1947 הצטרף לפלי"ם ושירת בפלוגת הנמל בחיפה. הוא השתתף בפעולות הפלי"ם בניסיון שנכשל לפוצץ שני גשרים על נהר הליטני שבלבנון, ובפעולה לאיתור מקום מתאים לנחיתת חבלנים שיפוצצו גשר במטרה לעכב את התקדמות צבא מצרים במהלך מלחמת העצמאות. לאחר כישלון הפעולות עבר לשרת כסמל חימוש בגדוד הפשיטה (גדוד 89) של חטיבה 8. במלחמת סיני שימש סמל חימוש בכוח שריון. במלחמת ששת הימים שירת כקצין חימוש גדודי בחטיבת אגרוף הברזל שלחמה בחזית הדרום.

במלחמת יום הכיפורים שירת כקצין החימוש של גדוד 61 בחטיבת אגרוף הברזל. על פועלו במלחמה עוטר בעיטור העוז. הוא קצין החימוש היחיד שעוטר בעיטור זה.

תיאור המעשה:

לב היה בעל משק חקלאי בכפר ויתקין. היה נשוי ואב שני ילדים.

==קישורים חיצוניים==
*
*[http://www.palyam.org/Training/Amnon_Lev_on_Kurs_8.pdf זיכרונותיו של אמנון לב] באתר הפלי"ם
*[https://www.himush.co.il/?item=980&section=28 סרן אמנון לב] באתר עמותת חיל הטכנולוגיה והאחזקה
*
*[https://www.palmach.org.il/memorial/fighterpage/?itemId=86255 אמנון לב] באתר הפלמ"ח
*[https://yadlashiryon.com/news/30-במארס-2017-החקלאי-שתיקן-עשרות-טנקים-תחת-א/ על אמנון לב] באתר יד לשריון
*
==הערות שוליים==

קטגוריה:מעוטרי עיטור העוז במלחמת יום הכיפורים
קטגוריה:חיילי חיל החימוש במלחמת יום הכיפורים
קטגוריה:אנשי הפלי"ם
קטגוריה:כפר ויתקין: אישים
קטגוריה:ישראלים שנולדו ב-1930
קטגוריה:ישראלים שנפטרו ב-2017
פאנג קאנג

פאנג קאנג (בסינית: 庞康, פיניין: Páng kāng; נולד ב-1956) הוא מיליארדר סיני, ויו"ר חברת פושאן האיטיאן טעמים ומזון.

== ביוגרפיה ==
פאנג קאנג עבד כבכיר בחנות הרטבים הקולקטיבית האיטיאן. בשנת 1995 הוא תרם להתאגדות הקולקטיב כחברה בע"מ והפך לבעל מניות עם השקעה ראשונית של 60 אלף דולר. החברה הפכה ל"פושאן האיטיאן טעמים ומזון" והונפקה בבורסת שאנגחאי בשנת 2014.<ref>[https://www.bizbilla.com/world-top-billionaires/china/2015/pang-kang.html #534 Pang Kang], Bizbilla.com</ref>

בשנת 2014 הונו הוערך בכ-2.5 מיליארד דולר.<ref>[http://www.businessballa.com/2014/03/133733/2014-forbes-billionaires-list-chinas-record-152-members 2014 Forbes Billionaires List: China's Record 152 Members], Businessballa.com, 3 March 2014</ref> ובינואר 2021 הוערך במעל 34 מיליארד דולר.<ref>Ko Tin-yau, [http://www.ejinsight.com/20181015-meet-the-three-chinese-sauce-kings/ Meet the three Chinese sauce kings], Ejinsight.com, 15 October 2018</ref>

לפאנג אין ילדים.

== הערות שוליים ==

קטגוריה:מיליארדרים סינים
קטגוריה:ילידי 1956
קרחון פאשוק

קרחון פאשוק (באנגלית: Pashuk Glacier; בבולגרית: ледник Пашук) הוא קרחון תלול באי סמית', באיי שטלנד הדרומיים, שבסמוך לאנטארקטיקה.

אורכו של הקרחון 2.7 קילומטרים; רוחבו של הקרחון 600 מטרים.

הקרחון מנקז את המדרונות הדרום-מזרחיים של רכס אימאון, ומנקז לכיוון דרום-מזרח מאוכף וארארל הממוקם בין פסגת אנטים ופסגת אבולגי.

רכסים היוצאים מהאוכף מפרידים בין קרחון פאשור לבין קרחון קריוודול שמצפון לו (הרכס היוצא מפסגת אנטים), ובין קרחון פאשוק לקרחון רופיטה שמדרום לו (הרכס היוצא מפסגת אבלוגי).

הקרחון נשפך אל מצר אוסמר, דרום-מערבית לנקודת סרדץ.

== היסטוריה ==
=== גילוי ומיפוי הקרחון ===

הקרחון מופה לראשונה על ידי סוקרים בולגריים בשנת 2009 ובשנת 2010.

=== מקור השם ===

הקרחון נקרא על שם הסקיפר הקנדי קרי פאשוק (Keri Pashuk), שהיה רב החובל של היאכטה נורת'הנגר (Northanger) שסיפקה תמיכה לוגיסטית לצוות שהעפיל לראשונה לפסגת הר פוסטר בשנת 1996.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

מבט על חופו הדרומי של האי סמית', מ[[מצר אוסמר]]

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=137081 קרחון פאשוק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18763&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פאשוק] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.51587867736816,-62.99462484675814,14&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix

== הערות שוליים ==

פאשוק
פאשוק
ענאן והבי

ענאן והבי הוא קצין צה"ל במילואים בדרגת אלוף-משנה. פיקד על מערך בתחום לוחמת המידע באגף המודיעין ושימש מדריך ראשי במכללה לביטחון לאומי. משמש מרצה למדע המדינה באוניברסיטת חיפה ועמית במכון למדיניות נגד טרור.

==קורות חיים==
והבי נולד וגדל בדליית אל כרמל. את שירותו הצבאי החל בחטיבת הצנחנים ולאחר מכן עבר לאגף המודיעין, שימש מפקד במערך מבצעי ומפקד מערך בתחום התודעה האסטרטגית הבינלאומית, לוחמה פסיכולוגית ולוחמת סייבר. במהלך שירותו עוטר פעמיים בצל"ש הרמטכ"ל. בשנים 2010–2012 שימש מדריך ראשי במכללה לביטחון לאומי. הוא עבד במשרד ראש הממשלה ועסק בנושא פיתוח קשרים אזוריים.

והבי בעל תואר ראשון, שני ושלישי במדע המדינה מאוניברסיטת חיפה. ב-2011 סיים לימודי דוקטורט בתחום הביטחון לאומי, נושא המחקר שלו עסק בטרור האסלאמי נגד ישראל: חמאס, חזבאללה ואלקאעדה - פוליטיקה של שיתוף פעולה לעומת קונפליקט. משנת 2016 הוא עמית במכון למדיניות נגד טרור של המרכז הבינתחומי הרצליה. כמו כן מכהן כראש מרכז המחקר במרכז מורשת הדרוזים.

הוא ממייסדי עמותת תמוז שמטרתה צדקה ועזרה לילדים במצוקה כלכלית במיוחד בתחום החינוך. ב-2021 הודיע על הצטרפותו למפלגת הישראלים בראשות רון חולדאי.

נשוי לאנעאם והם הורים לשלושה בנים.

==קישורים חיצוניים==
*
==הערות שוליים==

קטגוריה:חיילי אגף המודיעין
קטגוריה:דרוזים מעוטרי צה"ל
קטגוריה:מעוטרי צל"ש הרמטכ"ל
קטגוריה:חוקרי מדע המדינה ישראלים
קטגוריה:פוליטיקאים דרוזים ישראלים
קטגוריה:אלופי-משנה בצה"ל
קטגוריה:דלית אל-כרמל: אישים
קטגוריה:סגל אוניברסיטת חיפה: מדעי המדינה
קטגוריה:בעלי תואר דוקטור מאוניברסיטת חיפה
קטגוריה:ישראלים שנולדו במאה ה-20
המניע

המניע היא סדרה תיעודית העוסקת בפרשת הרצח בעין כרם שהופקה עבור ערוץ Yes דוקו ושודרה בו בשנת 2020.

הסדרה בת ארבעה פרקים. היא עוסקת בפרשת הרצח בעין כרם, שבה בשנת 1986 רצח נער בן 14 את משפחתו: אביו, אמו ושתי אחיותיו. מקור שם הסדרה הוא בניסיון למצוא מניע לרצח, שלא נמצא עד כה.

יוצרי הסדרה הם טלי שמש ואסף סודרי. בסדרה נכללו קטעים משוחזרים המגולמים על ידי שחקנים, קטעים שצולמו לאחר הרצח, וכן ראיונות עם חוקרי משטרה בדימוס שעסקו בפרשת הרצח, עורך הדין שייצג את הנער, הפסיכיאטר שחקר אותו ודמויות נוספות אשר היו מעורבות בפרשה או הכירו את המשפחה.

בינואר 2021 בעקבות הפרסום, הודיעה החברה שבה עבד הרוצח, כי "הוחלט לסיים את עבודתו באופן מיידי בהסכמה".

== ראו גם ==
* רצח ללא מניע

==קישורים חיצוניים==

* 
* 
* 
* 
* 
* 
* 
* 

== הערות שוליים ==

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:yes הטלוויזיה בלוויין: תוכניות וסדרות
בית החלמה ליולדות (טלז סטון)

בניין בית ההחלמה הישן בשכונת בית וגן
דגם בית החלמה ליולדות (טלז סטון) מ[[בלזה, אדריכלים שנברגר קץ, 1984]]
בית החלמה ליולדות הוא מרכז רפואי ליולדת ולתינוק הנמצא בקריית יערים טלזסטון בהרי ירושלים, ומשרת את תושבי ירושלים בפרט ויולדות מכל חלקי הארץ ובעיקר את האוכלוסייה החרדית. מטרתו של בית ההחלמה היא לאפשר ליולדת תקופת מנוחה לאחר הלידה.
== היסטוריה ==
"בית החלמה ליולדות" הוקם בשנת 1971 על ידי נפתלי רוזנפלד, שלמה פפנהיים ושמואל יצחק שטרן, מעסקני העדה החרדית ומייסדי 'בית לפליטות' ו'קריית בנות', עבור יולדות שגדלו במוסדות שהקימו. זמן קצר לאחר הקמתו, התברר כי ישנו ביקוש לבית החלמה גם מצד יולדות אחרות, המעוניינות בתקופת מנוחה לאחר הלידה שאינה מתאפשרת במחלקות היולדות בבתי החולים. לכן, בעידוד האדמו"ר מגור הרב שמחה בונים אלתר מגור, הרב יצחק יעקב וייס והרב חיים קרייזווירט, הרחיבה הנהלת בית ההחלמה את פעילותו, ופתחה את שעריו לכלל היולדות.

בתחילה פעל בית ההחלמה בבניין בשכונת בית וגן בירושלים, אך כאשר המקום כבר לא הספיק, הוחלט לבנות עבורו קמפוס חדש על שטח שנרכש בקריית יערים (טלזסטון). בניין בית ההחלמה נמשך חמש שנים, והוא נפתח בנובמבר 1987 ונחנך בית ההחלמה בהשתתפות אישי ציבור. תחילה כלל בית ההחלמה תינוקייה, חדרי יולדות וחדר אוכל ומטבח, אך תוך שנים ספורות נפתחו מחלקות נוספות ואגפים שונים. כיום בית ההחלמה יכול להכיל מאות יולדות בו זמנית, ובבית ההחלמה מתקבלים מדי שנה אלפי יולדות ותינוקות. המרכז מלווה רפואית ע" ד"ר בירנבוים וד"ר קפלן.

בנו של שלמה פפנהיים גבריאל הוא מנהל בית ההחלמה ליולדות, וחברי ועד ההנהלה הם צאצאיו של נפתלי רוזנפלד, משה יונה ובנו חיים אלעזר רוזנפלד. בית ההחלמה פונה למגזר החרדי, ומתנהל על פי כללי ההלכה והצניעות.

== קישורים חיצוניים ==
* 

קטגוריה:ישראל: בתי חולים
קטגוריה:קריית יערים
__לחיפוש__
Let There Be Eve...Ruff Ryders' First Lady

Let There Be Eve...Ruff Ryders' First Lady הוא אלבום הבכורה של הראפרית האמריקאית איב. האלבום יצא לאור ב-14 בספטמבר 1999 על ידי חברות התקליטים אינטרסקופ ורוף ריידרס. מתוך האלבום יצאו שלושה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|14 בספטמבר 1999
|תקליטור • תקליט • קלטת שמע
|אינטרסקופ • רוף ריידרס
|<ref></ref>
|}

== קישורים חיצוניים ==

== הערות שוליים ==

קטגוריה:אלבומי בכורה מ-1999
קטגוריה:אלבומי איב
קטגוריה:אלבומים באנגלית
קטגוריה:אלבומים שהופקו על ידי סוויז ביטס
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אינטרסקופ רקורדס
פרדריק בקמן

פרדריק בקמן (באנגלית: Fredrik Backman; נולד ב-2 ביוני 1981) הוא בעל טור, בלוגר וסופר שוודי. הוא מחברם של "איש ושמו אובה" (2012), "סבתא שלי מוסרת דרישת שלום וסליחה" (2013), "בריט מארי הייתה כאן" (2014), ""עיר הדובים"" (2017) ו"אנחנו נגדכם" (2018). הספרים היו רבי המכר במולדתו שוודיה. ספריו של בקמן ראו אור ברחבי העולם ביותר מעשרים וחמש שפות ועובדו לקולנוע ולטלוויזיה.<ref></ref>

== ביוגרפיה ==
בקמן גדל בהלסינגבורג, סקונה, שוודיה. הוא כתב בעיתון השוודי Helsingborgs Dagblad ולמגזין הגברים השוודי, מגזין מור.

ספרו הראשון כסופר יצא לאור בשנת 2012, "איש ושמו אובה". הרומן עובד לסרט בעל אותו שם והוא הוקרן בבכורה ב-25 בדצמבר 2015.<ref></ref>. רולף לאסגורד קיבל פרס גולדבאג על תפקיד ראשי בסרט זה. הזכויות על ספרו "עיר הדובים" נקנו על ידי חברת הפקות שוודית, Filmlance, והן עובדו לסדרת טלוויזיה עבור רשת HBO אירופה.<ref></ref> ספרו "חרדים" עובד לסדרת טלוויזיה ב"נטפליקס".

== חיים אישיים ==
בקמן נשוי לנדה שפטי בקמן, ולהם שני ילדים.<ref></ref><ref></ref>

== ספריו ==
* En man som heter Ove (2012; בעברית נקרא איש ושמו אובה, 2014)<ref></ref><ref></ref>
* Saker min son behöver veta om världen (2012; לא תורגם לעברית)<ref></ref>
* Min mormor hälsar och säger förlåt (2013; בעברית נקרא סבתא שלי מוסרת דרישת שלום וסליחה, 2016)<ref></ref>
* Britt-Marie var här (2014; בעברית נקרא בריט-מארי הייתה כאן, 2017)<ref></ref>
* And Every Morning the Way Home Gets Longer and Longer: סיפור קצר, לא תורגם לעברית (2016)<ref></ref>
* Beartown (2016; בעברית נקרא עיר הדובים, 2018) <ref></ref><ref></ref><ref></ref>
* The Deal of a Lifetime: סיפור קצר, לא תורגם לעברית (2017)<ref></ref>
* Us Against You (2018; המשך לעיר הדובים, 2021)<ref></ref>
* Folk med ångest (2019; בעברית נקרא חרדים, 2022)<ref></ref>
* Vinnarna (2022; 'מנצחים', הספר האחרון בטרילוגית עיר הדובים, לא תורגם לעברית)<ref></ref>

== קישורים חיצוניים ==

* 

==הערות שוליים==

קטגוריה:סופרים שוודים
קטגוריה:עיתונאים שוודים
קטגוריה:בעלי טור
קטגוריה:בלוגרים
קטגוריה:שוודים שנולדו ב-1981
קו K בנגב

קו K בנגב הוא שמו של אתר קדום מתקופת הברונזה בשמורת הטבע "הר הנגב".

צורתו צורת סוללה ישרה הנמתחת לאורך של כארבעה ק"מ וחצי והוא מורכב מכמאה טון סלעים ואבנים ובכך הוא דומה בהיקפו לאתרים פרה-היסטוריים נוספים בישראל כמו גלגל-רפאים וגל יתרו. לאורך השנים הועלו השערות שונות באשר לתכליתו – ללא הסבר חד משמעי.

== מבנה האתר ומאפייניו ==

בשנים 1985–1989 ערך ד"ר מוטי היימן סקר מקיף באזור הר רמון שבו נמצא כי הקו נמשך לאורך של כארבעה ק"מ וחצי, רוחבו כ־1.8 מטרים וגובהו הממוצע הוא כ־0.7 מטר. ישנם מקטעים רציפים באורך מצטבר של כ-1.5 ק"מ. באזור הר רומם שרד קטע באורך 115 מטרים שהיה רציף במקורו ובעל מתאר של שני קירות עם מילוי אדמה ביניהם המזכירים מבנה של סולם<ref></ref>.

לא כל הקו בנוי בצורת סוללה. במקרים רבים מדובר בשרשרת של מבנים עגולים בקוטר ממוצע של מטר אחד ומבנים מרובעים בעלי צלעות של כמטר אחד, שבניהם יש מרווח של כמה מטרים.

בסמוך לשני קצות הקו נמצאו רגמים (בערבית, רוג'ומים), האופייניים לתקופת הברונזה הקדומה (לפני כ-4,800 שנה).

ניתן למצוא קוים דומים נוספים ברחבי המזרח התיכון, כאשר הקו הארוך ביותר (שבעה ק"מ וחצי) נמצא בדרום ערב הסעודית. בישראל ישנו מספר רב של קווים בנגב (למשל בסמוך למעלה עקרבים) ובמדבר יהודה (בסמוך למצפה שלם והר מונטר).

== השערות לגבי תכליתו של האתר ==
340x340 פיקסלים
הראשון שחקר את הקו היה יוחנן אהרוני, שהעריך בשנת 1957 שמדובר במבנה מתקופת הברונזה הביניימית, וכי יעודו הוא לשמש כקו גבול או חומה.

אחרי אהרוני חקר את האתר בסוף שנות ה-50 הארכאולוג נלסון גליק אשר לא קיבל את התארוך שקבע אהרוני, ואף קבע כי תאוריית החומה אינה מתיישבת עם העובדה שלא נמצאו ישובי קבע שעליהם היה צורך להגן, וכי הסוללה אינה גבוהה דיה. גם ד"ר יעקב ורדי הסכים עם הביקורת.

מקובל לראות באתר מונומנט פולחני, אם כי אופי הפולחן אינו ברור.

=== השערת לוח השנה ===
האתר בנוי בצורה ישרה כך שביום הארוך בשנה (21 ביוני, יום ההיפוך) צלו של אדם שעומד בכל מקום על הקו, נופל בדיוק על הסוללה<ref></ref>. בדומה לאתרים מגליתיים ברחבי העולם כמו סטונהנג', שנבנה כך שהשמש מגיעה למיקום מדויק בין אבניו ביום ההיפוך.

=== השערת פולחן חיים ומוות ===
ד"ר עוזי אבנר, ממרכז מדעים ים המלח והערבה, שחקר את אתרי הקבורה הקדומים באזור הנגב, טוען כי "מעגל האבן נחשב כרחם. הקו משמש כפאלוס ואמור להפרות את הרחם, כדי שהנפטר יוכל להיוולד ממנו. החל מהאלף השישי לפני הספירה אתרים אלו מסמלים את המעבר מהאמונה הקדומה במוות כמצב סופי – לאמונה המעגלית המודרנית של לידה מחדש, מוות כמצב זמני ותחיית המתים". עם זאת, העובדה שישנם שני רוגמים, אחד בכל קצה של הקו (כלומר רחם-פאלוס-רחם), מערערת על תקיפותה של ההשערה.

== מידע לגבי טיולים באזור ==
קו K נמצא בשמורת הטבע המוכרזת "הר הנגב", אך אין לטייל לאורכו משום שהוא אינו עובר בשביל מסומן. ניתן להשקיף עליו מהר רמון והר רומם.

== גלריית תמונות ==
<gallery mode="packed" heights="170">
קובץ:kavk18.jpg|גמלים נעים ליד הקו
קובץ:kavk14.jpg|קטע מקו K
</gallery>

== לקריאה נוספת ==
<div class="mw-content-ltr">
* 
</div>
== קישורים חיצוניים ==
* 

== הערות שוליים ==

קטגוריה:ארץ ישראל: פרהיסטוריה
קטגוריה:תקופת הברונזה
קטגוריה:אתרים ארכאולוגיים בארץ ישראל
קטגוריה:הנגב: אתרים ארכאולוגיים
קטגוריה:הר הנגב
2021 01
Scorpion (אלבום של איב)

Scorpion הוא אלבום האולפן השני של הראפרית האמריקאית איב. האלבום יצא לאור ב-6 במרץ 2001 על ידי חברות התקליטים אינטרסקופ ורוף ריידרס. מתוך האלבום יצאו שני סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|6 במרץ 2001
|תקליטור • תקליט • קלטת שמע
|אינטרסקופ • רוף ריידרס
|<ref></ref>
|}

== קישורים חיצוניים ==

== הערות שוליים ==

קטגוריה:אלבומי 2001
קטגוריה:אלבומי איב
קטגוריה:אלבומים באנגלית
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי סקוט סטורץ'
קטגוריה:אלבומי חברת אינטרסקופ רקורדס
לווטוריום

הלווטוריום ב[[מנזר בטאליה בפורטוגל]]
לווטוריום מ[[המאה ה-12 במנזר ת'ורונט שבפרובאנס, צרפת.]]
לווטוריום (בלטינית Lavatorium, רבים Lavatoria; מהמילה Lavare - "לרחוץ") היה אגן הרחצה המשותף במנזר בימי הביניים. הלווטוריום ששימש לרחצת ידיים לפני הארוחה, מוקם בדרך כלל בקלויסטר בסמוך לרפקטוריום (חדר האוכל). המתקן כלל אגן שניזון ממים זורמים, בין בדמות כיור מוארך או בדמות מזרקה עגולה, מתומנת או מסוגננת. לעיתים היה הלווטוריום מעוטר בעושר רב וכלל מספר אגנים מדורגים.

==קישורים חיצוניים==

קטגוריה:מנזרים
קטגוריה:כלים סניטריים